  Анжелика Тихонова корреспондент 25-тӥ куарусёнлы Удмуртиын коронавирусэн 89 выль черламъёсты шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 47 улӥсьёслэн, Дэри ёросын – 15, Воткаын – 11, Глазкарын – укмыс, Дэбес, Якшур-Бӧдья ёросъёсын – быдэн кык, Сарапулын, Глаз, Сарапул ёросъёсын – быдэн одӥг улӥсьлэн зэмаз. 39 адями йӧназ. Туннэ нуналлы Удмуртиын выль коронавирус инфекциен черлан 4 сюрс 828 учыр лабораториосын зэматэмын. 3 сюрс 546 адями йӧназ, 87 мурт кулӥз. Али 43-езлэн висисьёслэн тазалыксы секыт лыдъяське. Тулыспалысен элькунын коронавируслы 357 сюрс 789 эскеронъёс ортчытӥзы, берло нунал ӵоже – 3 сюрс 288.  Тегъёс: Тазалык Ижкар висён Удмуртия коронавирус  